als_Latn dik_Latn sag_Latn
NATO, diskutohet incidenti mes Turqisë e Sirisë (nga 2 burime)
NATO, diskutohet incidenti mes Turqisë e Sirisë
Përfaqësuesit e NATO-s takohen sot me kërkesen e Turqisë për të diskutuar rreth një përgjigje për sulmin kundër një aeroplani turk në afërsi të kufirit detar siriano-turk.
Ndihmës kryeminstri i Turqisë, Bulent Arinc tha dje se Ankaraja e thirri këtë takim në bazë të nenit 5 të traktatit të NATO-s, në të cilin thuhet se një sulm kundër një anëtari të aleancës do të konsiderohet si sulm kundër të gjithë anëtarëve.
Zëdhënësi i Ministrisë së Jashtme siriane Xhihadi Makdissi tha të hënën se është goditur me kundraajror një avion turk për vetëmbrojtje pasi ai ishte duke fluturuar ulët përgjatë bregdetit të Sirisë në shkelje të sovranitetit të vendit të tij.
Ai tha se arma kundraajore ka një rreze maksimale goditjeje prej 2.5 kilometra. Turqia ka thënë se aeroplani i saj hyri pa dashje në hapësirën ajrore siriane për një periudhë të shkurtër para se të nisej, por më pas është goditur nga zjarri sirian.
Xhihadi Makdissi tha se Siria mbetet e përkushtuar për marrëdhënie fqinjësore me Turqinë. Por ai gjithashtu paralajmëroi Ankaranë dhe anëtarët e tjerë të NATO-s kundër veprimeve të konsideruara armiqësore ndaj Sirisë, duke thënë se ata duhet të jenë të ndërgjegjshëm se toka siriane, ujërat territoriale dhe hapësira ajrore janë “të shenjta”.
Zëdhënësja e Departamentit Amerikan të Shtetit Victoria Nuland tha se Uashingtoni pret takimin e sotëm të NATO-s “për të dëgjuar pikëpamjet e Ankarasë për këtë incident si dhe hapat që do të ndërrmeren”.
Ajo gjithashtu tha se sulmi sirian ndaj avionit zbulues turk nuk ishte i provokuar.
26.06.2012
Burimi: Gazeta Panorama
NATO: Tryezë për incidentet Turqi-Siri
Turqia kërkon që incidenti ushtarak me Sirinë të konsiderohet si sulm ndaj NATO-s. Për këtë arsye përfaqësuesit e Natos do të mblidhen sot në një tryezë të rrembullakët për të diskutuar lidhur me sulmin e forcave siriane kundër një aeroplani turk në afërsi të kufirit detar siriano-turk.turqai e ka thirrurkëtë takim në bazë të nenit 5 të traktatit të Nato-s, në të cilin thuhet se një sulm kundër jë anëtari të NATO-s konsiderohet si sulm ndaj aleancës. Për sa i përket kësa çështjeje Siria shprehet se avioni është qëlluar për vetëmbrojtje pasi ishtë duke fluturuar ulët përgjatë bregdetit të Sirisë, duke shkelur sovranitetin e vendit.
26.06.2012
Burimi: Media Lajm
als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn unk als_Latn